Ons bekyk Wenkbrou-threading | rooi rose Ons bekyk Wenkbrou-threading | rooi rose
Ons bekyk Wenkbrou-threading
Het jy al gehoor van wenkbrou-threading? Oorspronklik van die Midde Ooste, hierdie tegniek vir wenkbroue word al hoe meer gewild onder vroue wat dit bo waks of wenkbrou-pluk verkies. Die kenners van Eyecandy Brows vertel ons meer. Deur Justine Kroes
Hoe werk dit? Die terapeut gebruik 'n dubbele garing wat oor die hare vou, en trek so word die haartjies uit die wortels getrek. Hierdie tegniek word meestal op wenkbroue en bo-lip gebruik. Threading word ook gebruik om van ongewenste fyn gesig haartjies ontslae te raak.
Voordele van threading
Dit is baie vinniger as pluk en waks – die prosedure neem tussen 5 en 10 minute.
Die haartjies wat teruggroei is sagter en fyner.
Die proses 'skrop' die area en die vel om dit.
Dis minder traumaties vir jou vel – veral vir dames wat sukkel met 'n sensitiewe vel,
Enigste metode wat soveel definisie aan wenkbroue kan gee. Met threading kan terapeute die vorm van jou wenkbrou verander om meer definisie aan jou oë te gee. 'n Mini "facelift"!
Dis minder pynlik as waks en pluk.
Jy hoef minder gereeld te "thread" as pluk of waks – as jy haartjies moet pluk tussen jou threading-besoek: Sit jou wysvinger bo jou wenbroue, lig jou wenkbrou saggies – enige haartjies wat onder jou wenkbroue uitsteek, kan jy pluk. Volg die reël om te verhoed dat jy te veel haartjies pluk.
Ons eie threading makeover
Ons het vir kollega Tamlyn Pasqaulie na Eyecandy Brows toe geneem vir 'n threading "makeover"
Tamlyn het vir 3 maande lank haar wenkbroue laat uitgroei omdat sy te veel hare met haar haarntangetjie uitgetrek het.
Wenke om te onthou ná threading:
Moenie te veel aan die area raak nie – die tegniek van haarverwydering los jou porieë op omdat die haartjie uit die wortel getrek word.
Vermy dit om direk na jou threading grimering aan te wend.
Eyecandy gebruik 'n Aloe Vera-jel met die heerlikste massering op die area direk na behandeling om die vel te streel.
Eyecandy Brows het 'n salon in Kloofstraat, Kaapstad en het terapeute by Woolworths Rosebank; V&A Waterfront; Gateway se toonbanke – geen afspraak nodig nie!